# Bruce Lee

| Bruce Lee |
| --- |
|  |
| Født | 李振藩 27. nov. 1940 San Francisco Chinese Hospital |
| Død | 20. juli 1973   (32 år) Kowloon Tong |
| Beskjeftigelse | Filmregissør, fjernsynsskuespiller, filmskuespiller, skribent, filmprodusent, manusforfatter, skuespiller, kampsportutøver, stuntperson, stunt koreograf, regissør  |
| Utdannet ved | University of Washington (1961–1964) Seattle Central College |
| Ektefelle | Linda Lee Cadwell (1964–1973) |
| Far | Lee Hoi-chuen |
| Mor | Grace Ho |
| Søsken | Phoebe Lee Agnes Lee Robert Lee Peter Lee Jung-sum |
| Barn | Brandon Lee Shannon Lee |
| Nasjonalitet | Britisk Hongkong USA |
| Gravlagt | Lake View Cemetery |
| Utmerkelser | California Hall of Fame (2015) Stjerne på Hollywood Walk of Fame |
| Aktive år | 1950–1973 |
| Nettsted |  |
| IMDb | IMDb
 |
| Signatur |
|  |
|

---

Bruce Lee på Commons |

**Bruce Jun-fan Lee** (1940–1973) var en kinesisk-amerikansk kampsportutøver og skuespiller som er regnet som den mest innflytelsesrike kampsportutøveren i det 20. århundre.[*trenger referanse*]

Lees filmer, spesielt hans opptreden i den Hollywood-produserte *Enter the Dragon* (1973), førte til økt kvalitet og popularitet blant tradisjonelle Hongkong-produserte kampsportfilmer. Lee brukte filmer for å bevise og demonstrere sine teorier innen kampsporten Jeet Kune Do, et arbeid som senere banet vei for skuespillere som Jackie Chan, Chuck Norris og Jet Li. Lee ble et ikon for mange, spesielt blant kinesere, da han portretterte Kinas nasjonale stolthet og kinesisk nasjonalisme på en positiv måte i sine filmer.[*trenger referanse*]

Mange ser på Lee som en foregangsperson når det gjelder å skaffe seg en sterk og effektiv kropp, i tillegg til å utvikle en fullstendig forståelse for kampsporter og hånd-til-hånd kampferdigheter.[*trenger referanse*] Lees doktriner blir i dag sett på som det første steget over til en moderne stil av blandede kampsporter. Hans tidlige – og myteomspunne død – har også bidratt til økt fokus på Lee og hans arbeide.[*trenger referanse*]

## Tidlig liv

Bruce Lee var en amerikanskfødt kineser som ble født den 27. november 1940 i San Francisco. Hans far, Lee Hoi-chuen (李海泉), var kinesisk, og hans mor, Grace Lee (何金棠), var kinesisk-tysk.

### Navn

Statue av Bruce Lee i Hongkong.
Lees kantonesiske navn, *Lee Jun-fan* (李振藩; mandarin pinyin: *Lǐ Zhènfán*), betyr direkte oversatt «livliggjøre San Francisco» (三藩市). Ved fødselen ble han gitt det engelske navnet Bruce av dr. Mary Glover.[*trenger referanse*] Fru Lee hadde i utgangspunktet ikke planlagt et engelsk navn, men vurderte det som hensiktsmessig og sa seg enig med dr. Glover. Navnet «Bruce» ble imidlertid ikke tatt i bruk innad i familien før han begynte ved La Salle College, en barneskole i Hongkong, til han var tolv år gammel.

I tillegg hadde moren hans i utgangspunktet gitt ham et fødselsnavn, Li Yuen Kam (李炫金; mandarin pinyin: Lǐ Xuànjīn), da hans far var ute og turnerte med operaen. Etter flere måneder, og etter at faren hadde kommet hjem, ble navnet forkastet på grunn av en navnekonflikt med Lees bestefar. Han skiftet da navn til Jun-fan. Lee fikk også et navn med feminine trekk, Sai-fung (細鳳, direkte oversatt «liten Fugl Føniks»), som ble brukt gjennom barndommen hans i tråd med kinesisk tradisjon for å holde onde ånder vekk fra barnet.

I filmene brukte Lee navnet Lee Siu Lung på kantonesisk, og Li Xiao Long på mandarin (李小龍; kantonesisk pengyam: *Ley5 Siw2 Long4*; mandarin pinyin: Lǐ Xiǎolóng), som direkte oversatt betyr «Lee lille drage». Disse navnene ble første gang brukt av regissøren 袁步雲 i den kantonesiske filmen 細路祥 (1950), som Lee hadde en rolle i, og det er ikke usannsynlig at «lille drage» ble valgt pga. barndomsnavnet «lille Fugl Føniks»; iht. kinesisk tradisjon kommer drager og fønikser i par, og representerer henholdsvis mann og kvinne.

### Utdanning og kampsport

Bruce Lees grav
Bruce Lee var utdannet både akademisk og innen flere kampsporter. Hans opplæring innen kung fu ble starten på hans entusiasme og forståelse for kampsporter, som senere ledet til Jeet Kune Do. Lee studerte senere blant annet judo, jiu-jiutsu og boksing.

Lee fikk tidlig opplæring i Kung Fu i Hongkong. På grunn av at faren var en berømt operaskuespiller, hadde Lee muligheten til å opptre i flere Hongkong-filmer som ung. Han studerte Wing Chun-stilen innen kampsport allerede fra han var liten av, og lærte både engelsk, kantonesisk og mandarin. Etter å ha sett sin far utøve Tai Chi Chuan, begynte Lee å praktisere Wing Chun under Sifu Yip Man. Han forkastet senere Wing Chun til fordel for sin egen kampfilosofi (Jeet Kune Do).

Som 14-åring begynte Bruce Lee på høyskolen La Salle College, og det var mens han gikk på denne skolen at han i 1959 kom i slåsskamp med en sønn av et fryktet triade-medlem. Lees far ble bekymret for sønnen, og bestemte seg i samråd med moren for å sende ham til USA, hvor han kunne bo hos en venn av faren. Alt han hadde var 100 dollar og en bok.[*trenger referanse*] Etter å bodd en stund i San Francisco, flyttet han til Seattle, hvor han begynte å jobbe for Ruby Chow, også en venn av hans far.

i 1959 fullførte Lee utdanningen i Seattle, og mottok diplomet sitt fra Edison tekniske skole. Han meldte seg på ved universitetet i Washington med hovedfag i filosofi. Det var ved dette universitet han traff sin kommende kone, Linda Emery, som han giftet seg med i 1964. Bruce og Linda fikk to barn; én datter, Shannon, og sønnen og skuespilleren Brandon Lee, som ble drept under filminnspilling i 1993.

### Tidlig karriere som skuespiller

Like før Lee klarte å fullføre hovedfaget i filosofi, dro han til San Francisco, og videre til Hollywood. Under en demonstrasjon på Long Beach i California i 1964, møtte Lee karatemesteren Chuck Norris. Norris ble senere en av Lees motstandere i filmen *Way of the Dragon* (også kjent som *Return of the Dragon*).

Lee spilte karakteren Kato i TV-serien *The Green Hornet*, som gikk på TV fra 1966 til 1967, og åpnet senere sin egen Jeet Kune Do-skole. Lee ville i tiden etter *The Green Hornet* bruke filmene sine for å demonstrere teoriene han hadde omkring kampsport. Dette illustreres i flere av hans filmer, hvor han i enkelte kampscener tar i bruk tradisjonelle kampformer i begynnelsen, men går over til Jeet Kune Do etter hvert, for til slutt å vinne kampen.

Da han ikke var i stand til å finne seg andre roller enn stereotypiske asiatiske roller, returnerte Lee til Hongkong med familien sin i 1971. Der spilte han i en rekke kampsportfilmer, og tjente 30 000 amerikanske dollar for sine første to filmer, og det var her i Hongkong han la grunnlaget for sin berømmelse. Han har en stjerne på Hollywood Walk of Fame.

Lee døde i Hongkong den 20. juli 1973, i en alder av 32 år.

## Filmer

* 1971 – *The Big Boss* (am. tittel *Fists of Fury*)
* 1972 – *Fist of Fury* (am. tittel *The Chinese Connection*)
* 1972 – *Way of the Dragon* (am. tittel *Return of the Dragon*)
* 1973 – *Enter the Dragon*
* 1978 – *Game of Death*

## Bøker

* *Chinese Gung-Fu: The Philosophical Art of Self Defense*
* *Tao of Jeet Kune Do*
* *Bruce Lee's Fighting Method 1-5*
* *Bruce Lee*

## Se også

* Jeet Kune Do

## Referanser

## Eksterne lenker

* (en) Offisielt nettsted

* (en) Bruce Lee – kategori av bilder, video eller lyd på Commons

* (en) Bruce Lee – galleri av bilder, video eller lyd på Commons
* Bruce Lee Foundation
* (en) Bruce Lee på Internet Movie Database

* (en) Bruce Lee på Hong Kong Movie Database

* (sv) Bruce Lee i Svensk Filmdatabas

* (da) Bruce Lee på Filmdatabasen

* (da) Bruce Lee på Scope

* (fr) Bruce Lee på Allociné

* (en) Bruce Lee på AllMovie

* (en) Bruce Lee hos Rotten Tomatoes

* (en) Bruce Lee hos The Movie Database
* Norsk side og forum om Bruce Lee